Мандан-Хорлуу, Марианна Маадыр-ооловна

Мандан-Хорлуу Марианна Маадыр-ооловна (1972 чылдың август 10, Самагалтай, Тес-Хем, Тыва АССР) – Тываның музей ажылының хоочуну, Тыва Республиканың национал музейиниң фондулар санаар болгаш шыгжаар килдизиниң эргелекчизи.

 Намдары 
Марианна Маадыр-ооловна Мандан-Хорлуу 1972 чылдың август 10-да Тыва АССР-ниң Тес-Хем кожуунунуң Самагалтай суурунга төрүттүнген. 
Кемеровонуң күрүне университединиң төөгү факультедин дооскаш, 1995 чылдың август айда Тываның чурт-шинчилел музейинге ажылдап чедип келген. Баштай ол төөгү килдизиниң улуг эртем ажылдакчызы кылдыр ажылдаан, оон төөгү килдизиниң база эртем-өөредиглиг килдистиң эргелекчизи бооп хөй чылдарда ажылдаан. Тыва Республиканың национал музейиниң эртем секретары база кезек үеде директорунуң эртем талазы-биле оралакчызы болуп турган. 

Ол делегей чергелиг хемчеглерниң организатор-эрттирикчизи: ТРО РВИО база ДОСААФ-биле кады «Сактыышкын оруу: Алдан-Маадырларның тура халыышкынының 135 чыл ою» деп авто-экспедиция (2018); «Чиңге тарааның чаңчыл ёзугаар болбаазырадыры: кадагалаарының чидиг айтырыглары база амгы үеге дүүштүр өскерлири база чаа байдалга чаңчыгары» деп В. Потанин фондузунуң деткимчези-биле Делегей чергелиг этнокультурлуг форумну эрттиреринге киришкен (2017). «Тараа дою» деп Делегей чергелиг этнокультурлуг фестивальдың эгелекчилериниң бирээзи (2016).
Амгы үеде Тыва Республиканың национал музейиниң фондулар санаар болгаш шыгжаар килдизиниң эргелекчизи кылдыр ажылдап чоруур.

 Бижээн чүүлдери 

Мандан-Хорлуу, М. М. Боевое содружество Тувинской Народной Республики с Советским Союзом в документах Центрального архива Министерства обороны Российской Федерации (1941-1944 гг.) Тувинцы в годы Великой Отечественной войны 1941-1945 годов. Москва, 2016. 280 ар.

Мандан-Хорлуу, М. М., Бадыргы, С. А., Самчан, Н.К.  Фронтовые письма / Национальный музей им. Алдан-Маадыр Республики Тыва. Кызыл, 2003. 176 ар.

Мандан-Хорлуу, М. М., Донгак, В. Ч. Вклад Национального музея Республики Тыва в сохранение и популяризацию историко-культурного наследия территорий, попавших в зону затопления Саяно-Шушенского ГЭС // Значение природного и культурного наследия в современном обществе: материалы Всероссийской научно-практической конференции с международным участием, посвященный со дня образования Национального музея Республики Алтай. Горно-Алтайск, 2018. А. 67-71.

Мандан-Хорлуу, М. М., Айыжы, Ж. Э. Кызыл. Национальный музей имени Алдан-Маадыр Республики Тыва  // Музыкальные музеи России: энциклопедический справочник. Москва, 207. А. 185-187.

 Шаңналдары 

 Россия Федерациязының Культура ажылдакчыларының профэвилелдериниң хүндүлүг бижии (2013)

 Тыва Республиканың Культура яамызының хүндүлүг бижиктери (2012, 2018).

 Литература 
Марианна Маадыр-ооловна Мандан-Хорлуу : [ветераны музея] // Национальный музей имени Алдан-Маадыр Республики Тыва (1929-2014) : юбилейный альбом, посвященный 85-летию основания музея. Новосибирск, 2014. А. 27.

Мандан-Хорлуу Марианна Маадыр-ооловна // Библиографический указатель. Национальный музей имени Алдан-Маадыр Республики Тыва – 90 лет: история и современность (1929-2018). Кызыл, 2019. А. 234-238.

 Шөлүглер 
1. Мандан-Хорлуу Марианна Маадыр-ооловна

2. К 120-ЛЕТИЮ ПЕРВОГО ДИРЕКТОРА НАЦИОНАЛЬНОГО МУЗЕЯ ТУВЫ В. П. ЕРМОЛАЕВА Её статья

3. История создания коллекции В. П. Ермолаева как части этнографического источника изучения материальной и духовной культуры тувинского этноса (часть 1) Её статья

4. Сотрудники Национального музея Тувы стали победителями конкурсов Благотворительного фонда Владимира Потанина